b'\n_START_ARTICLE_\nIvan Ferle\xc5\xbe\n_START_SECTION_\n\xc5\xbdivljenje in delo\n_START_PARAGRAPH_\nPred 2. svetovno vojno je bil mizarski pomo\xc4\x8dnik; \xc4\x8dlan Skoja je postal leta 1938. Maja 1941 je od\xc5\xa1el v ilegalo in sredi julija v Molni\xc5\xa1ko \xc4\x8deto, bil nato med drugim poveljnik narodne za\xc5\xa1\xc4\x8dite belokranjskega okro\xc5\xbeja in narodne za\xc5\xa1\xc4\x8dite Slovenije. Po osvoboditvi je bil prvi poveljnik Ljudske milice Slovenije. Nato je opravljal odgovorne dol\xc5\xbenosti v general\xc5\xa1tabu JLA. Sam ali v soavtorstvu je napisal dve monografiji in ve\xc4\x8d knjig za mladino. Od leta 1955 je bil urednik slovenskega dela Zbornika dokumentov in podatkov o narodnoosvobodilni vojni jugoslovanskih narodov; je nosilec partizanske spomenice 1941.'